
Koji je redoslijed stvaranja Zemlje i nebesa?


* 
* 
* 
* 
* 
* 
* 

 
Koji je redoslijed stvaranja Zemlje i nebesa?

Šejhul-islam Ibn Tejmijja, rhm., u komentaru ajeta: “A šta je teže: vas ili nebo stvoriti? On ga je sazdao, svod njegov visoko digao i usavršio, noći njegove mračnim, a dane svijetlim učinio, a Zemlju je, poslije toga, poravnao”, kaže: “Allah, dž. š., stvorio je Zemlju u dva dana, prije stvaranja nebesa, zatim se uputio prema nebu pa ga je u dva naredna dana stvorio, a nakon toga je Zemlju poravnao, vode i pašnjake joj izveo, rijeke proveo, puteve načinio, stvorio planine, pijesak, stijene, i sve što ima na njoj u sljedeća dva dana – zbog toga je rečeno: ‘…a Zemlju je, poslije toga, poravnao!’” (Vidjeti: *Ikametul-Delil ala Ibtalil-Tahlil*, 5/82)  

Dakle, da bi se Zemlja, poslije toga, poravnala i sredila – ona je prvo morala biti stvorena – što nam ukazuje na to da je Zemlja bila stvorena prije nebesa, a što nam potvrđuje i sljedeći kur’anski ajet: “Reci: ‘Zar, zaista, nećete da vjerujete u Onoga koji je u dva dana – vremenska razdoblja, Zemlju stvorio – i još Mu druge ravnim smatrate? To je Gospodar svjetova!’ On je nepomična brda po njoj stvorio i blagoslovljenom je učinio i proizvode njezine na njoj odredio, sve to u četiri vremenska razdoblja – ovo je objašnjenje za one koji pitaju – zatim se nebeskim visinama uputio dok je nebo još maglina bilo, pa njemu i Zemlji rekao: ‘Pojavite se milom ili silom!’ ‘Pojavljujemo se drage volje!’, odgovorili su, pa ih u dva vremenska razdoblja, kao sedam nebesa, stvorio, i odredio šta će se u svakom nebu nalaziti. A nebo najbliže sjajnim zvijezdama smo ukrasili i nad njim Mi bdijemo. To je odredba Silnoga i Sveznajućega.” (Fussilet, 9–12)  

Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof. fikha


